Der er mange fordele ved at tilbyde en app til sine kunder. Både fordi du kan give bedre services og værktøjer til dine kunder, men også fordi det giver dig mulighed for at komme endnu tættere på dem. Sådan helt bogstaveligt talt. Med en app er du nemlig altid lige ved hånden, og du kan let kommunikere og tilbyde personaliseret indhold til dine brugere.
Her er de fire største fordele ved en app:
• Du kan simplificere kunderejsen og derved øge salget.
• Du kan tilbyde skræddersyede løsninger, tilbud, indhold med mere til dine kunder – det gør blandt andre Coop og Matas rigtig godt.
• Du får en ny markedsføringskanal og kan sende (relevante!) notifikationer til dine kunder.
• Du kan bygge loyalitet til dine kunder – enten med konkrete loyalitetsprogrammer eller ved at tilbyde dem services.